**OPIS PREDMETU ZÁKAZKY**

# Predmet zákazky (stavebné práce)

Predmetom zákazky je Asanácia objektu č.26 a č.28 na Coburgovej ulici v Trnave vrátane spracovania dokumentácie na odstránenie stavby

## Stručný popis predmetu zákazky

1. **Spracovanie dokumentácie na odstránenie stavby (objektu Coburgova č.26 ač.28)**

* overenie existencie a technického stavu inžinierskych sietí v dotknutom území
* návrh odpojenia od inžinierskych sietí (elektro, plyn, vodovod, ...)
* vypracovanie dokumentácie na odstránenie stavby (technická správa, situácia)
* vypracovanie plánu BOZP, POV

1. **Inžinierska činnosť**

Inžinierska činnosť bude zabezpečená objednávateľom podľa kapitoly 2.2.


1. **Asanácia objektu Coburgova č.26 a č.28**

Viď nižššie.

### Riešené územie

Objekt určený na odstránenie sa nachádza na ulici Coburgova č.26 a č. 28 na par. č. (údaje o lokalizácii viď nasledovná tabuľka).

|  |  |  |
| --- | --- | --- |
| **Názov objektu** | **Adresa** | **GPS / odkaz na Google maps** |
| objekt | ul. Coburgova 26,28 | 48.364038, 17.577781  https://goo.gl/maps/e3ts3iS1bdSwSymG8 |



Obrázok č. 1 – Lokalizácia objektu Coburgova č.26 a č.28, Trnava

# Rozsah zákazky (stavebné práce, služby)

Rozsahom zákazky je vypracovanie dokumentácie, ktorá bude prikladaná k žiadosti na povolenie odstránenia stavby a následne realizácia asanačných prác.

V súčasnosti vo vedľajšom objekte Coburgova č. 24 sa nachádza Zariadenie opatrovateľskej služby. Daný objekt v súčasnosti nevyhovuje všetkým požiadavkám pre sociálnu starostlivosť z kapacitného hľadiska. V minulých rokoch sa  plánovala rekonštrukcia objektu Coburgova č.26 a 28, kde by bola rozšírená kapacita zariadenia opatrovateľskej služby. V roku 2017 bol spracovaný aj projekt na rekonštrukciu objektu. Po dôslednom rozhodovaní sa Mesto Trnava rozhodlo o odstránení objektu Coburgova č.26 a č.28, nakoľko v súčasnosti daná budova nespĺňa svoju funkčnosť, nezodpovedá súčasným teplo-technickým normám, je zdevastovaná a rekonštrukciou by mesto predĺžilo jeho funkčnosť (životnosť) o cca 20 rokov. Z daného dôvodu sa rozhodlo, že objekt bude odstránený. Po odstránení stavby sa bude pripravovať nové zadanie pre vypracovanie projektovej dokumentácie a následne realizáciu novostavby – zariadenie opatrovateľskej služby.

Popis objektu Coburgova č. 26 a 28 určeného k asanácií:

Stavba je umiestnená na parcele vlastníka stavby par. č. 8661/2, 8655/2. Jedná sa o objekt dvojpodlažný so suterénom (1.PP 2.PP) , zastrešený sedlovou strechou s dreveným krovom (krytina plech), ktorý bol pôvodne určený na bývanie. V minulých rokoch sa v objekte nachádzal nízkoprahový klub pre rodiny s deťmi (MAK – pobočka „Úsmev ako dar“), zriadená nocľaháreň pre bezdomovcov (muži, ženy) a stála služba mestskej a štátnej polície. V súčasnosti je objekt neobývaný. Nosný tehlový systém je z kombinovaného muriva (tehla, tvárnice) v rôznych šírkach v zmysle výkresovej časti pôvodného stavu (viď. príloha – projektová dokumentácia pôvodného stavu), okná sú plastové so sklenou výplňou pozostávajúcou len z dvoch skiel .

V objekte sa nachádzajú jestvujúce rozvody inžinierskych sietí (vodovod kanalizácia, ústredné kúrenie a kotolňa, elektroinštalácia) ktoré sú súčasťou asanačných prác objektu.

Zastavaná plocha je 375,672 m2

2.PP – úžitková plocha je cca 39 m2

1.PP – úžitková plocha je 296,80 0m2. Pôvodne sa na danom podlaží nachádzali chodby, izby, sociálne zariadenia – WC, kúpeľňa, kuchyňa, schodiská, kuchynka, sklad a kotolňa.

1.NP - úžitková plocha je 298,50. Na danom podlaží sa nachádzali chodby, WC, kúpeľne, schodiská, izby

2.NP – úžitková plocha je 297,17 m2. Na danom podlaží sa nachádzali chodby, WC, kúpeľne, schodiská, izby

Verejný obstarávateľ zároveň informuje záujemcov, že ďalší suterén (2.PP) pod suterénom 1.PP nie je identifikovaný v PD pôvodného stavu. Tento suterén je nutné po zameraní zakresliť do PD na odstránenie stavby. Obostavaný priestor je zarátaný do objemu, objektu na asanáciu.

Pred začiatkom odstránenia stavby musí byť objekt odborne odpojený od prípojok inžinierskych sietí. Podľa rôzneho druhu inžinierskych sietí žiadame každú objavenú sieť pri stavebnej jame ukončiť, a to:

• pri elektrických rozvodoch odborne v zmysle STN a platných noriem

* pri kanalizácií odborne v zmysle STN a platných noriem

• pri vodovodnej prípojke osadiť uzatvárací ventil

• pri plynovej prípojke ukončiť záslepkou i po jej odpojení v hlavnom mieste pripojenia (hlavný uzáver plynu (HUP))

• pri každej inej zistenej inžinierskej sieti žiadame odborne ukončiť.

V prípade nutnosti je treba presunúť tieto prípojky na jestvujúci objekt Coburgova č. 24.

Objekt bude zdemontovaný (asanovaný) v plnom rozsahu, i vrátane jeho základových konštrukcií po úroveň základovej škáry 1.PP. Nezameraný prehĺbený suterén 2.PP žiadame znížiť do úrovne základovej škáry 1.PP a zasypať ho vybúraným stavebným odpadom frakcie 0/125 so zhutnením. Steny stavebnej jamy budú svahované v profile 1:3. Ostatný demontovaný a vybúraný materiál je nutné odviesť na certifikovanú skládku odpadu. To platí aj pre vybúraný materiál z tohto objektu, ktorý sa nachádza vedľa asanovaného objektu. Po skončení asanácie je nutné stavenisko dôkladne vyčistiť a zabezpečiť pevným oplotením stavebnej jamy. Oplotenie žiadame vyhotoviť ako pevné drevné dvojtyčové do výšky 1,2 m s pribitím na drevené stĺpiky do zeme, ktoré budú na úrovni terénu obetónované kvôli ich stabilite. Zábradlie bude umiestnené 1,5 m od okraja stavebnej jamy.

Záujemcom odporúčame vykonať obhliadku miesta realizácie predmetu zákazky, aby si overil potrebný rozsah prác a získal potrebné doplnkové informácie nevyhnutné na prípravu a spracovanie ponuky tak, aby ponuka bola kvalifikovaná a zohľadnila celý objem potrebných prác. Výdavky spojené s obhliadkou idú na ťarchu záujemcu.

Verejný obstarávateľ pri vykonaní obhliadky miesta plnenia predmetu zákazky dodrží princíp transparentnosti a rovnakého zaobchádzania voči záujemcom.

Záujemca môže vykonať obhliadku po dohode so zodpovednou osobou verejného obstarávateľa: Ing. Kamil Lastovička na tel. čísle 033 32 36 132, e-mailová adresa: [kamil.lastovicka@trnava.sk](mailto:kamil.lastovicka@trnava.sk) a Ing. Andrea Hudcovičová na tel. čísle 033 32 36 131, e-mailová adresa: [andrea.hudcovicova@trnava.sk](mailto:andrea.hudcovicova@trnava.sk).

## Doporučený minimálny rozsah dokumentácie na odstránenie stavby:

### Overenie existencie a technického stavu inžinierskych sietí v dotknutom území

Zhotoviteľ zabezpečí overenie polohy, výšky a  technického stavu existujúcich inžinierskych sietí a ich zariadení (prípojky) v okolí asanovaného objektu s doložením písomných dokladov a vyjadrení jednotlivých správcov inžinierskych sietí.

### Návrh odpojenia od inžinierskych sietí (elektro, plyn, vodovod, ...)

### Stavebná časť

Bude obsahovať technickú správu s návrhom postupu búracích prác po konzultácií so statikom, technologický opis prác (alebo aj nevyhnutné výkresy úprav pozemku), údaje o tom ako sa naloží s vybúraným materiálom a kam sa prebytočný materiál uloží, situáciu a dokladovú časť (záznam z pracovnej porady k rozpracovanosti PD). Pôdorys 2NP je nutné zamerať pre riadne určenie obostavaného priestoru asanovaného objektu. Obstarávateľ nedisponuje daným výkresom.

## Súčasťou PD budú:

### Plán organizácie výstavby

Plán organizácie búracích prác bude súčasťou dokumentácie k odstráneniu stavby.

### Plán bezpečnosti a ochrany zdravia pri práci (BOZP)

Súčasťou dokumentácie s realizačnou podobnosťou bude aj plán bezpečnosti a ochrany zdravia pri práci vypracovaný v zmysle § 4 NV SR č. 396/2006 Z. z. o minimálnych bezpečnostných a zdravotných požiadavkách na stavenisko. Súčasťou plánu bezpečnosti a ochrany zdravia pri práci bude i návrh búracích prác asanovaného objektu.

### Odpadové hospodárstvo

Systém odpadového hospodárstva stavby riešiť v zmysle legislatívnych noriem Slovenskej republiky, aby všetky druhy odpadov boli zlikvidované legálne a spoplatnené podľa platných cenníkov použitých regulovaných skládok a cenotvorby vyplývajúcej zo zákona č. 329/2018 Z. z. o poplatkoch za uloženie odpadu. Prepravnú vzdialenosť na zvolenú skládku bude spracovateľ dokumentácie povinný preveriť a zahrnúť do ceny za asanáciu.

## Požiadavka na výsledný elaborát PD:

### Tlač dokumentácie na odstránenie stavby

* 6 kompletných paré (výkresová, textová časť)

### 2 x digitálne spracovanie dokumentácie na CD nosiči:

* výkresovú časť (situácia) vo forme dgn, dwg v súradnicovom systéme S-JTSK, textovú časť (technická správa) vo formáte kompatibilnom s MS Word (doc resp. docx) a tabuľkovú časť formáte kompatibilnom s MS Excel (xls resp. xlsx)
* všetko aj vo **forme** Adobe pdf, xls, doc

PD musí byť spracovaná v súlade so zákonom č. 50/76 Zb. v znení neskorších predpisov (Stavebný zákon) a vyhláškami MŽP SR č. 453/2000 Z. z. a č. 532/2002 Z. z., príslušnými STN, zákonom MŽP SR č.543/2002 Z.z. o ochrane prírody a krajiny v znení noviel a príslušných vyhlášok a STN.

Spracovateľ dokumentácie a členovia projekčného tímu musia mať príslušné oprávnenia na vypracovanie návrhu postupu búracích prác asanovaného objektu, pričom je nutná zo strany spracovateľa dokumentácie spolupráca so statikom a bezpečnostným technikom.

## Podklady

Mesto Trnava, MsÚ v Trnave poskytne podklady víťaznému uchádzačovi v rozsahu:

* Výrez z dát technickej mapy mesta Trnava v digitálnej forme (DGN súbor MicroStation, resp. prevod z DGN do DWG)

Mesto Trnava, MsÚ v Trnave poskytne podklady všetkým uchádzačom v rozsahu:

* Projektovú dokumentáciu pôvodného stavu objektu v rozsahu: pôdorysy jednotlivých podlaží (1.PP, 1.NP, 2.NP) pohľady, rez

## Rozsah inžinierskej činnosti:

Zhotoviteľ odovzdá objednávateľovi dokumentáciu na odstránenie stavby podľa ZoD a zároveň objednávateľ skontroluje dokumentáciu (či má dokumentácia všetky požadované časti) a po odsúhlasení začne s inžinierskou činnosťou. Objednávateľ zabezpečí všetky odborné stanoviská a vyjadrenia dotknutých orgánov verejnej a štátnej správy, inštitúcií a správcov inžinierskych sietí potrebných k povoleniu na odstránenie stavby, podá žiadosť o vydanie povolenia na odstránenie stavby, pripraví podklady pre stavebný úrad o vykonaní búracích prác asanovaného objektu Coburgova č. 26 a č. 28. Po nadobudnutí právoplatnosti povolenia na odstránenie stavby sa objednávateľ zaväzuje odovzdať zhotoviteľovi stavenisko do 10 pracovných dní k realizácii asanačných prác. Zhotoviteľ týmto dňom zaháji asanáciu objektu.

## Rozsah Asanácie objektu Coburgova č.26 a č.28:

### Odpojenie objektu od jednotlivých inžinierskych sietí

### Odstránenie objektu

Podľa spracovanej dokumentácie na odstránenie stavby, ktorá bude súčasťou dodávky zhotoviteľa.

### Geodetické zameranie skutkového stavu vrátane inžinierskych sietí (IS)

Zhotoviteľ bude povinný geodeticky zamerať skutkový stav stavebnej jamy (terénu) po asanovaní objektu (3x), vyhotovené odborne spôsobilým geodetom, v rámci porealizačného zamerania požadujeme zamerať i okolité objekty nachádzajúce sa v areáli strediska sociálnych služieb, overené trasy jestvujúcich inžinierskych sietí a ich ukončenia, vrátane šácht, spevnených plôch, zelene (trávnik) a terénnych úprav.

## Súčasťou zákazky sú:

* geodetické porealizačné zameranie stavebnej jamy (terénu) po asanovaní objektu (3x), vyhotovené odborne spôsobilým geodetom, v rámci porealizačného zamerania požadujeme zamerať i okolité objekty nachádzajúce sa v areáli strediska sociálnych služieb, overené trasy jestvujúcich inžinierskych sietí a ich ukončenia, vrátane šácht, spevnených plôch, zelene (trávnik) a terénnych úprav
* náklady na činnosti v rámci plánu organizácie výstavby (asanácie)
* náklady na zabezpečenie koordinátora bezpečnosti práce, vypracovanie plánu bezpečnosti a ochrany zdravia pri práci, ktorým sa ustanovia pravidlá na vykonávanie postupu búracích prác na objekte
* Verejný obstarávateľ odporúča Poplatok za skladovanie odpadu a zákonný poplatok obci v ponukovom rozpočte naceniť podľa aktuálnych cenníkov prevádzkovateľa Skládky komunálneho odpadu na Zavarskej ceste v Trnave a podľa poplatku mesta Trnava, nakoľko mesto Trnava má zvýhodnené ceny poplatkov za uloženie odpadov z mestských stavieb za skladovanie zeminy. V prípade, že uchádzač nevyužije Skládku komunálneho odpadu na Zavarskej ceste v Trnave, je povinný v ponuke uviesť kam bude jednotlivé druhy odpadu zo stavby odvážať a likvidovať. Uvedie:

1. názov a miesto skládky a jeho prevádzkovateľa,

2. prepravnú vzdialenosť,

3. poplatok za uloženie odpadu za 1 tonu,

4. zákonný poplatok obci za uloženie odpadu resp. zeminy za 1 tonu (táto položka sa účtuje bez DPH), ak mu bude účtovaná.

Práce, ktoré sú súčasťou týchto súťažných podkladov a požiadaviek verejného obstarávateľa, musia byť realizované v súlade so špecifickými podmienkami zákona č. 50/1976 Zb. o územnom plánovaní a stavebnom poriadku (stavebný zákon) v platnom znení. Na bezpečnosť a ochranu zdravia pri práci sa vzťahujú špecifické ustanovenia zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v platnom znení, ďalej je nutné sa riadiť nariadením vlády Slovenskej republiky č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov, nariadením vlády Slovenskej republiky č.396/2006 o minimálnych bezpečnostných a zdravotných požiadavkách na stavenisko. Nutné je dodržať i vyhlášku Ministerstva životného prostredia Slovenskej republiky č. 453/2000 Z. z., ktorou sa vykonávajú niektoré ustanovenia stavebného zákona, a ustanovenia zákona č. 254/1998 Z. z. o verejných prácach.

Pred asanáciou sa musia jednotlivými správcami vytýčiť jestvujúce inžinierske siete. Zemné práce v ochranných pásmach inžinierskych sietí sa musia vykonávať ručne so zvýšenou opatrnosťou.

# Termíny realizácie diela

**Začiatok spracovania PD:** od účinnosti ZoD

**Termín odovzdania PD:** do 2 kalendárnych týždňov od účinnosti ZoD

**Začiatok asanácie:**  odovzdaním staveniska po nadobudnutí právoplatnosti povolenia na odstránenie stavby

**Doba asanácie:** maximálne5 týždňov

# Povinnosť zo strany uchádzača - požiadavky na zhotoviteľa:

* Za odbornú spôsobilosť tímu uchádzača zodpovedá zhotoviteľ.

V prípade, že uchádzač nemá všetky požadované činnosti /projektant, stavbyvedúci, bezpečnostný technik, geodet/ v predmete činnosti, musí ich zabezpečiť formou záväzného subdodávateľského systému, kde subdodávateľ na požiadanie Objednávateľa doloží primeraný doklad o požadovanej odbornej spôsobilosti či predmete činnosti.

* Do ceny diela zahrnúť náklady na výkon koordinátora bezpečnosti prác na diele, náklady v rámci plánu organizácie búracích prác, porealizačné geodetické zameranie skutkového stavu vrátane inžinierskych sietí
* zhotoviteľ je povinný počas realizácie búracích prác zabezpečiť:
* oplotenie staveniska
* dodávku vody a elektrickej energie
* bezpečný koridor pre vjazd a výjazd vozidiel pri asanačných prácach na stavenisko je nutné riešiť mobilným oplotením z plotových dielcov osadených do mobilných stĺpikov
* systém odpadového hospodárstva stavby riešiť v zmysle legislatívnych noriem Slovenskej republiky, aby všetky druhy odpadov boli zlikvidované legálne a spoplatnené podľa platných cenníkov použitých regulovaných skládok a cenotvorby vyplývajúcej zo zákona č. 329/2018 Z.z. o poplatkoch za uloženie odpadu (poprípade možnosť recyklácie betónov na náklady zhotoviteľa premietnuté do cenovej ponuky).
* uchádzač je povinný si zabezpečiť dodávku vody a elektrickej energie po dobu asanácie na vlastné náklady.